ફૂલના રસથી ફૂલના રસથી પ્યાલા ભરિયે  આવો જરા મન હળવું કરીયે જ્યાં ડૂબે છે  ભયથી દુનિયા  ત્યાં તરવાની  ગમ્મત કરીયે  દુઃખની યાદી જનમો લાંબી બહેતર છે ખુદને જ વીસરિયે કેમ  ઝૂકે  ના  પ્રેમનું  પલ્લું  દિલને  બદલે  માથું  ધરિયે  વહાલા પણ  વેરી  થઈ બેઠાં   દિલને  થોડું  કાઠું  કરીયે કોઈની રૂખસદ ટાણે  મનવા આંસુ લઈ આડે ન ઊતરિયે  લાડ લડાવ્યાં ઈશને વરસો કોક દિવસ તો શૂન્યને સ્મરિયે ફૂલના રસથી પ્યાલા ભરિયે આવો જરા મન હળવું કરીયે -‘શૂન્ય’ પાલનપુરી ક્લીક કરો અને સાંભળો ગઝલની પ્રસ્તુતી ‘શૂન્ય’ પાલનપુરીના પોતાના જ સ્વરમાં  [ઓડિયો સૌજન્યઃ ભાવેશ એન. પટ્ટણી, અમદાવાદ]